
	Comisia pentru buget, finanţe şi bănci

Bucureşti,    08.05.2006    

Nr. 22/208
	
	Comisia pentru industrii şi servicii

Bucureşti,19.04.2006     

Nr. 23/59/2006


Biroul Permanent

al

Camerei  Deputaţilor

Vă înaintăm, alăturat, Raportul comun asupra proiectului de Lege pentru aprobarea Ordonanţei de urgenţă a Guvernului nr. 8/2006 privind aprobarea unor măsuri financiare pentru operatorii economici de sub autoritatea Ministerului Economiei şi Comerţului pe anul 2005, cu care comisiile au fost sesizate în fond, în procedură de urgenţă, cu adresa Biroului Permanent nr.  PL-X 231 din 5 aprilie 2006.
	PREŞEDINTE,

Mihai Nicolae Tănăsescu
	PREŞEDINTE,

Dan Ioan Popescu

RAPORT COMUN

asupra proiectului de Lege pentru aprobarea Ordonanţei de urgenţă

a Guvernului nr. 8/2006 privind aprobarea unor măsuri financiare

pentru operatorii economici de sub autoritatea Ministerului

Economiei şi Comerţului pe anul 2005
Cu adresa nr. PL-X 231 din 5 aprilie 2006, Biroul Permanent conform art.95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci şi Comisia pentru industrii şi servicii cu proiectul de Lege pentru aprobarea Ordonanţei de urgenţă a Guvernului nr. 8/2006 privind aprobarea unor măsuri financiare pentru operatorii economici de sub autoritatea Ministerului Economiei şi Comerţului pe anul 2005.

La întocmirea raportului s-au avut în vedere avizele favorabile ale Consiliului Legislativ şi Comisiei juridice, de disciplină şi imunităţi.

Prezentul proiect de Lege are ca obiect de reglementare aprobarea Ordonanţei de urgenţă a Guvernului nr. 8/2006 privind aprobarea unor măsuri financiare pentru operatorii economici de sub autoritatea Ministerului Economiei şi Comerţului pe anul 2005. Prin acest proiect de Lege se prevede scutirea la plată a obligaţiilor operatorilor economici de sub autoritatea Ministerului Economiei şi Comerţului , datorate şi neachitate la bugetul de stat, bugetul asigurărilor sociale de stat, bugetul Fondului naţional unic de asigurări sociale de sănătate şi bugetul asigurărilor pentru şomaj, aferente perioadei 1 ianuarie – 31 decembrie 2005, cu excepţia obligaţiilor datorate pentru reţinerile la sursă, în limita plafonului de 326.261.303 lei (RON).

Prin Legea bugetului de stat pe anul 2005 au fost alocate de la bugetul de stat subvenţii care nu acoperă în întregime diferenţa dintre costul de producţie şi tariful reglementat; la articolul 18 al legii s-a prevăzut completarea transferurilor şi subvenţiilor acordate unor operatori economici din subordinea Ministerului Economiei şi Comerţului prin scutirea la plată, în limita unui plafon maxim, a obligaţiilor acestora către bugetul general consolidat, plafon ce urma să fie stabilit de Guvern.

In anul 2005 nu s-a promovat şi nu a fost pusă în execuţie reglementarea mai susmenţionată, întrucât pentru stabilirea modului de acordare a ajutorului de stat au fost necesare clarificări între reprezentanţi ai Guvernului României, Consiliului Concurenţei şi reprezentanţi ai Comisiei Europene, motiv pentru care nu s-a adoptat de către Guvern plafonul maxim al obligaţiilor ce urmau a fi scutite la plată.

La data când s-a obţinut avizul Consiliul Concurenţei, Consiliul Legislativ a solicitat refacerea proiectului în sensul promovării măsurii printr-un act normativ la nivel de lege, având în vedere că se intervine asupra bugetului de stat.

Urgenţa reglementărilor cuprinse în prezentul proiect de lege este  determinată de încheierea exerciţiului financiar al anului 2005 de către societăţile comerciale miniere, de necesitatea punerii în aplicare a măsurilor de restructurare pentru operatorii economici din sectorul minier, de faptul că aceşti operatori economici au conturile poprite ceea ce duce la imposibilitatea achitării drepturilor salariale ale personalului propriu.

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, domnul Manţog Ionel – secretar de stat la Ministerul Economiei şi Comerţului.

La şedinţa Comisiei pentru industrii şi servicii au participat  21 deputaţi, din totalul de 23 membri, iar la cea a Comisiei pentru buget, finanţe şi bănci au participat 22 deputaţi din totalul de 26 membri.

Raportul comun al comisiilor a fost adoptat cu unanimitate de voturi. .

Proiectul de Lege a fost adoptat de Senat în şedinţa din data de 30 martie 2006.

Proiectul de lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
In urma dezbaterii proiectului de Lege pentru aprobarea Ordonanţei de urgenţă a Guvernului nr. 8/2006 privind aprobarea unor măsuri financiare pentru operatorii economici de sub autoritatea Ministerului Economiei şi Comerţului pe anul 2005, în şedinţele din data de 19 aprilie, cele două comisii propun supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.
	PREŞEDINTE,

Mihai Nicolae Tănăsescu
	PREŞEDINTE,

Dan Ioan Popescu

	SECRETAR,
Radu Cătălin Drăguş                                                 
	SECRETAR,
Aurelia Vasile


Expert parlamentar:
Ene Giorgiana

            Consilier parlamentar:

Vlăsceanu Silvia
ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1.
	
	Titlul legii

LEGE

pentru aprobarea Ordonanţei de urgenţă a Guvernului nr.8/2006 privind aprobarea unor măsuri financiare pentru operatorii economici de sub autoritatea Ministerului Economiei şi Comerţului pe anul 2005
	Nemodificat
	

	2.
	
	Articol unic. – Se aprobă Ordonanţa de urgenţă a Guvernului nr.8 din 16 februarie 2006 privind aprobarea unor măsuri financiare pentru operatorii economici de sub autoritatea Ministerului Economiei şi Comerţului pe anul 2005, publicată în Monitorul Oficial al României, Partea I, nr. 171 din 22 februarie 2006, cu următoarele modificări şi completări:
	Nemodificat
	

	3.
	Titlul ordonanţei de urgenţă

ORDONANŢĂ DE URGENŢĂ

privind aprobarea unor măsuri financiare pentru operatorii economici de sub autoritatea Ministerului Economiei şi Comerţului pe anul 2005
	Nemodificat
	Nemodificat
	

	4.
	Art.1. – (1) Se scutesc la plată obligaţiile operatorilor economici de sub autoritatea Ministerului Economiei şi Comerţului, datorate şi neachitate la bugetul de stat, bugetul asigurărilor sociale de stat, bugetul Fondului naţional unic de asigurări sociale de sănătate şi bugetul asigurărilor pentru şomaj, aferente perioadei 1 ianuarie – 31 decembrie 2005, cu excepţia obligaţiilor datorate pentru reţinerile la sursă, în limita plafonului de 311.449.913 lei (RON).

 (2) Se scutesc la plată, de asemenea, accesoriile aferente obligaţiilor prevăzute la alin.(1), constând în dobânzi, penalităţi de întârziere şi majorări de întârziere datorate şi calculate până la data scăderii din evidenţele fiscale.
	1. La articolul 1, alineatul (1) va avea următorul cuprins:

„Art.1. – (1) Se scutesc la plată obligaţiile operatorilor economici de sub autoritatea Ministerului Economiei şi Comerţului, datorate şi neachitate la bugetul de stat, bugetul asigurărilor sociale de stat, bugetul Fondului naţional unic de asigurări sociale de sănătate şi bugetul asigurărilor pentru şomaj, aferente perioadei 1 ianuarie – 31 decembrie 2005, cu excepţia obligaţiilor datorate pentru reţinerile la sursă, în limita plafonului de 326.261.303 lei (RON).”

Nemodificat
	Nemodificat
Nemodificat
	

	5.
	Art.2. – Sumele ce se scutesc la plată conform prevederilor art.1 se stabilesc şi se dau la scădere de organul fiscal competent, pe baza obligaţiilor înregistrate în evidenţele contabile ale operatorilor economici respectivi şi declarate la organele fiscale competente, urmând a se regulariza, până la data de 31 mai 2006, pe baza unui document de verificare întocmit de organele fiscale teritoriale competente, la sediul social al debitorilor.
	Nemodificat
	Nemodificat
	

	6.
	Art.3. – Operatorii economici care beneficiază de prevederile art.1 alin.(1), precum şi plafoanele până la care se scutesc obligaţiile sunt prevăzuţi în anexa care face parte integrantă din prezenta ordonanţă de urgenţă.
	Nemodificat
	Nemodificat
	

	7.
	Art. 4. – Măsurile de natura ajutorului de stat pentru salvarea operatorilor economici din sectorul minier vor fi notificate Consiliului Concurenţei şi se acordă numai după autorizarea lor de către acesta.
	Nemodificat
	Nemodificat
	

	8.
	ANEXĂ

LISTA

 operatorilor economici care beneficiază de prevederile art.1 alin. (1), precum şi plafoanele până la care se scutesc obligaţiile

Nr.

crt.

Agentul

economic

Obligaţiile constituite în 2005 şi neachitate                                                      până 31 decembrie 2005

- lei (RON) -

1. Compania Naţională „Minvest” 

- S.A. Deva şi filialele                12.061.742
2. Compania Naţională

 „Remin”-S.A. Baia Mare          30.077.103            

3. Societatea Naţională a

 Cărbunelui-S.A. Ploieşti           12.232.305                        

4. Societatea Comercială

 „Cupru Min”-S.A. Abrud            2.502.290               

5. Societatea Comercială

 „Băiţa”-S.A. Stei                            127.535                                 

6. Societatea Comercială 

 „Moldomin”-S.A. 

Moldova Nouă                             5.275.213
7. Societatea Comercială

 „Minbucovina”-S.A.

Vatra Dornei                                5.582.216

8. Societatea Naţională a

  Lignitului Oltenia-S.A. 

Târgu Jiu                                    68.068.997

9. Compania Naţională a

  Huilei – S.A. Petroşani          161.820.353               

10. Compania Naţională

  a Uraniului- S.A. Bucureşti        5.892.072                        

11. Societatea Comercială

 „Miniera Banat”-S.A. Anina      5.103.128         

12. Societatea Naţională

   a Sării- S.A. Bucureşti              2.706.959                                

Total                                         311.449.913
	2. Anexa va avea următorul cuprins:

“ANEXĂ
Lista

operatorilor economici care beneficiază de prevederile art.1 alin.(1), precum şi plafoanele până la care se scutesc obligaţiile

Nr.

crt.

Agentul

economic

Obligaţiile constituite în 2005 şi neachitate                                                      până 31 decembrie 2005

- lei (RON) -

1. Compania Naţională „Minvest” 

- S.A. Deva şi filialele                21.551.569
2. Compania Naţională

 „Remin”-S.A. Baia Mare          31.239.000            

3. Societatea Naţională a

 Cărbunelui-S.A. Ploieşti           12.921.823                        

4. Societatea Comercială

 „Cupru Min”-S.A. Abrud            2.502.292               

5. Societatea Comercială

 „Băiţa”-S.A. Stei                         2.341.000                                 

6. Societatea Comercială 

 „Moldomin”-S.A. 
Moldova Nouă                             5.418.000
7. Societatea Comercială

 „Minbucovina”-S.A.
Vatra Dornei                                5.582.216

8. Societatea Naţională a

  Lignitului Oltenia-S.A. 
Târgu Jiu                                    68.068.997

9. Compania Naţională a

  Huilei – S.A. Petroşani          162.080.570               

10. Compania Naţională

  a Uraniului- S.A. Bucureşti        6.210.069                        

11. Societatea Comercială

 „Miniera Banat”-S.A. Anina       5.481.256         

12. Societatea Naţională

   a Sării- S.A. Bucureşti              2.864.511                                

Total                                         326.261.303                                   
	2. Anexa va avea următorul cuprins:

“ANEXĂ
Lista

operatorilor economici care beneficiază de prevederile art.1 alin.(1), precum şi plafoanele până la care se scutesc obligaţiile

Nr.

crt.

Agentul

economic

Obligaţiile constituite în 2005 şi neachitate                                                      până 31 decembrie 2005

- lei (RON) -

Nemodificat 

Nemodificat

3. Societatea Naţională a

 Cărbunelui-S.A. Ploieşti           12.921.823 

şi filialele
Deputat Dan Ioan Popescu – PSD

Deputat Aurelia Vasile – PSD

Deputat Ioan Bivolaru – PSD 

Nemodificat 

Nemodificat 

Nemodificat 

Nemodificat 

Nemodificat 

Nemodificat 

Nemodificat

Nemodificat 

Nemodificat 

Nemodificat 
	Completare necesară deoarece obligaţiile constituite şi neachitate până la 31.12.2005 includ atât societatea – mamă cât şi filialele sale.

